ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ 
Κ0Μ(93) 258 τελικό 
Βρυξέλλες, 2 Ιουνίου 1993 
ΔΙΑΦΑΝΕΙΑ ΣΤΗΝ ΚΟΙΝΟΤΗΤΑ 
Ανακοίνωση προς το Συμβούλιο, το Ευρωπαϊκό Κοινοβούλιο 
και την Οικονομική και Κοινωνική Επιτροπή 
ΠΕΡΙΕΧΟΜΕΝΑ 
1. Εισαγωγή 
2. Τρέχουσα κατάσταση 
3. Πρόσβαση σε έγγραφα 
4. Σχέσεις με το ευρύ κοινό 
5. Τελικές παρατηρήσεις 
Παραρτήματα 
- Εφαρμογή των μέτρων σχετικά με τη διαφάνεια και με τις ομάδες 
ειδικών συμφερόντων (Δεκέμβριος 1992) 
- Πρόσβαση σε έγγραφα 
Διαφάνεια 
- 3 -
ΔΙΑΦΑΝΕΙΑ ΣΤΗΝ ΚΟΙΝΟΤΗΤΑ 
1. Εισαγωγή 
Στη συνθήκη για την Ευρωπαϊκή Ένωση και στη συνέχεια στην δήλωση του 
Ευρωπαϊκού Συμβουλίου του Μπέρμιγχαμ, καθώς και στα πορίσματα του 
Ευρωπαϊκού Συμβουλίου του Εδιμβούργου, οι αρχηγοί κρατών και 
κυβερνήσεων τόνισαν ότι η Κοινότητα θα πρέπει να έρθει κοντά στους 
πολίτες της. 
Είναι απαραίτητο να δημιουργηθούν οι κατάλληλες συνθήκες ώστε να 
αναπτυχθεί ένας π ιό εμπεριστατωμένος διάλογος με το κοινό σχετικά με 
την Κοινότητα και το μέλλον της. Η Επιτροπή έχει αναλάβει διάφορες 
πρωτοβουλίες στον τομέα αυτό. 
Σκοπός της ανακοίνωσης αυτής είναι να εξετάσει την κατάσταση που 
επικρατεί ως προς την εφαρμογή των σχετικών μέτρων. Δείχνει ότι έχουν 
επιτευχθεί σημαντικά αποτελέσματα, σε ταχύ ρυθμό, και παρέχει σαφείς 
ενδείξεις ως προς περαιτέρω εργασίες οι οποίες έχουν ήδη αναληφθεί από 
την Επιτροπή. 
Ένας άλλος στόχος είναι, σε συνδυασμό με τις εργασίες που περατώθηκαν 
τον Μάιο, να προταθούν λεπτομερέστερες απαιτήσεις για την πρόσβαση στα 
κοινοτικά έγγραφα έτσι ώστε να ενθαρρυνθεί η περαιτέρω συζήτηση. Κατά 
συνέπεια, η ανακοίνωση αυτή αποτελεί την τελική απάντηση της Επιτροπής 
στη δήλωση που πραγματοποιήθηκε στο Μάαστριχτ η οποία καλούσε την 
Επιτροπή να υποβάλει έκθεση σχετικά με μέτρα για την βελτίωση της 
πρόσβασης εκ μέρους του κοινού. 
Η ανακοίνωση αυτή αναφέρει επίσης άλλα μέτρα της Επιτροπής που 
αποσκοπούν στη βελτίωση των σχέσεων της με το ευρύ κοινό, όπως 
ανακοινώθηκε στο πλαίσιο του προγράμματος εργασίας της Επιτροπής για το 
1993/94. Καλεί, επίσης, τα άλλα όργανα, τις εθνικές, περιφερειακές και 
τοπικές αρχές καθώς και τους μη κυβερνητικούς οργανισμούς να 
συνεργασθούν προκειμένου να επιτευχθούν οι στόχοι αυτοί. 
Η Επιτροπή θεωρεί ότι η ανάπτυξη της πολιτικής της σχετικά με την 
πληροφόρηση και την επικοινωνία είναι στενά συνδεδεμένη με την επίτευξη 
διαφάνειας. Η μελλοντική διαμόρφωση της πολιτικής αυτής θα εξετασθεί 
λεπτομερέστερα σε ξεχωριστή ανακοίνωση που πρόκειται να εγκριθεί 
προσεχώς. 
2. Τρέχουσα κατάσταση 
Η Επιτροπή εφαρμόζει κατά παράδοση μία πολιτική "ανοικτών θυρών". Ήταν 
πάντοτε πρόθυμη να δεχθεί συνεισφορές εκ μέρους των πολιτών της επειδή 
πιστεύει ότι μία τέτοια διαδικασία είναι απόλυτα απαραίτητη για την 
ανάπτυξη σωστών και εφαρμόσιμων πολιτικών. Όπως αναφέρθηκε στην 
ανακοίνωση "Μεγαλύτερη διαφάνεια στις εργασίες της Επιτροπής" (ΕΕ C 63, 
5.3.1993, σ. 8), η Επιτροπή προτίθεται να επεκτείνει την πολιτική αυτή 
μέσω, για παράδειγμα, της διεύρυνσης της συμμετοχής στις λειτουργικές 
διαδικασίες της και με την ταχύτερη διάθεση των εγγράφων της. Για τον 
σκοπό αυτό έχει ήδη λάβει σειρά μέτρων. Σε μία παράλληλη ανακοίνωση, η 
Επιτροπή παρέθεσε την προσέγγιση της σχετικά με έναν ανοικτό και 
συγκροτημένο διάλογο με τις ομάδες ειδικών συμφερόντων. 
- 4 -
Τα μέτρα που προβλέπονται και στις δύο ανακοινώσεις τίθενται αυτή τη 
στιγμή σε εφαρμογή. Ορισμένες ενέργειες έχουν ήδη εφαρμοσθεί, όπως ο 
προσδιορισμός στο νομοθετικό πρόγραμμα για το 1993 μελλοντικών 
προτάσεων των οποίων θα πρέπει να προηγηθούν εκτεταμένες εξωτερικές 
διαβουλεύσεις και η δημοσίευση καταλόγου θεμάτων σχετικά με τα οποία 
πρόκειται να συνταχθούν Πράσινα ή Λευκά βιβλία το 1993. Έχει επίσης 
ανακοινωθεί ένα πρόγραμμα για τη νομοθετική κωδικοποίηση διαφόρων 
κοινοτικών μέτρων, και επιπλέον έχουν γίνει οι απαραίτητες ενέργειες 
για τη σύσταση ενός αποτελεσματικού και ταχέως συστήματος μέσω του 
οποίου η Υπηρεσία Επισήμων Εκδόσεων των Ευρωπαϊκών Κοινοτήτων θα 
καταστήσει δυνατή τη διάθεση κωδικοποιημένων κειμένων για πρακτική 
χρήση. Εξάλλου, έχουν καταβληθεί προσπάθειες ώστε να εξασφαλισθεί ότι 
το προσωπικό της Επιτροπής έχει επίγνωση της ανάγκης για αυξημένη 
διαφάνεια. Περισσότερες λεπτομέρειες σχετικά με την πρόοδο που 
σημειώθηκε στον τομέα αυτό περιλαμβάνονται στο παράρτημα 1. 
Το "πακέτο" του Δεκεμβρίου αφορούσε ρητά τα θέματα διαφάνειας. Ωστόσο, 
η Επιτροπή επιθυμεί να τονίσει ότι πολλές άλλες πρόσφατες πρωτοβουλίες 
συμβάλλουν άμεσα ή έμμεσα στην βελτίωση της διαφάνειας. Μπορούν να 
αναφερθούν τα ακόλουθα παραδείγματα: 
η συνέχεια που έδωσε η Επιτροπή στην έκθεση Sutherland (SEC(92) 
2277) η οποία περιλαμβάνει μία σειρά ενεργειών για τη βελτίωση της 
διαφάνειας για τις εταιρίες, τις εμπορικές ενώσεις και τους 
καταναλωτές όσον αφορά τη διαχείριση της εσωτερικής αγοράς· 
οι προτάσεις της Επιτροπής σχετικά με την ανάπτυξη κέντρων 
πληροφοριών (Euro Info Centres) έτσι ώστε να διευκολυνθεί η 
πρόσβαση των επιχειρήσεων σε πληροφορίες σχετικές με την Κοινότητα 
θα αυξήσουν επίσης τη διαφάνεια· 
- οι εργασίες σχετικά με την διοικητική απλούστευση των κοινοτικών 
πολιτικών υπέρ των επιχειρήσεων και στον τομέα της γεωργίας. 
Η Επιτροπή παρακολουθεί με μεγάλο ενδιαφέρον και υποστηρίζει τις 
προσπάθειες που έχουν καταβάλει τα άλλα όργανα στον τομέα της 
διαφάνειας. Για παράδειγμα, διαπίστωσε με ικανοποίηση ότι το Συμβούλιο 
άρχισε να εκτελεί, με ταχύ ρυθμό, τις αποφάσεις που ελήφθησαν στο 
Εδιμβούργο σχετικά με την πρόσβαση στις εργασίες του και την 
πληροφόρηση ως προς τον ρόλο και τις αποφάσεις τόυ. Η Επιτροπή είναι 
πρόθυμη να συμβάλει στην εφαρμογή των αποφάσεων που ελήφθησαν στο 
Εδιμβούργο σχετικά με τη διευκόλυνση της πρόσβασης στην κοινοτική 
νομοθεσία. 
Το Ευρωπαϊκό Κοινοβούλιο, από τη φύση του, είναι ανοικτό προς το 
κοινό. Η Επιτροπή αναμένει με ενδιαφέρον το αποτέλεσμα των 
πραγματοποιούμενων συζητήσεων - όπως και σχετικά με τη γενικότερη 
πολιτική πληροφόρησης της Ευρωπαϊκής Κοινότητας. Το Ευρωπαϊκό 
Συμβούλιο του Μπέρμιγχαμ επιβεβαίωσε ότι τα εθνικά κοινοβούλια θα 
πρέπει να έχουν μεγαλύτερη ανάμειξη στις δραστηριότητες της Κοινότητας. 
Κατά την άποψη της Κοινότητας τούτο δεν θα μεταβάλει τον ζωτικό ρόλο 
που διαδραματίζει το Ευρωπαϊκό Κοινοβούλιο στην Κοινότητα. 
3. Πρόσβαση σε έγγραφα 
'Οσον αφορά το θέμα της πρόσβασης στα έγγραφα, η Επιτροπή, στην 
ανακοίνωση της της 5ης Μαίου 1993 (COM (93) 191 τελικό), πρότεινε ως 
γενική αρχή να επιτρέπεται η πρόσβαση στα έγγραφα με ορισμένες 
εξαιρέσεις. Η Επιτροπή θεωρεί ότι η αρχή αυτή αποτελεί ουσιαστικό 
παράγοντα για την επίτευξη της απαιτούμενης διαφάνειας, δηλαδή της 
διευκόλυνσης της πρόσβασης στα όργανα και, κατ· επέκταση, της 
ενθάρρυνσης ευρύτερου διαλόγου. Για τον σκοπό αυτό πρότεινε ορισμένες 
ελάχιστες προϋποθέσεις και βασικές αρχές για τη θέσπιση πολιτικής για 
την πρόσβαση σε έγγραφα. Η Επιτροπή κάλεσε να άλλα όργανα να 
συνεργασθούν προς αυτήν την κατεύθυνση. Πρότεινε ότι τούτο θα μπορούσε 
να λάβει τη μορφή μιας διοργανικής συμφωνίας. Οι κατευθυντήριες αρχές 
τις οποίες θα ήθελε να επαναλάβει η Επιτροπή σχετικά με την πρόσβαση 
είναι οι εξής: 
- 5 -
Η σημασία της διατήρησης μιας ανοιχτής σχέσης μεταξύ των οργάνων 
και των πολιτών της Κοινότητας· 
Τα αποτελέσματα θα είναι βέβαια καλύτερα αν οι περαιτέρω ενέργειες 
αναληφθούν από όλα τα ενδιαφερόμενα όργανα, λαμβάνοντας υπόψη τον 
ειδικό ρόλο κάθε οργάνου, συμπεριλαμβανομένων των διαφόρων μεθόδων 
εργασίας κάθε οργάνου· 
Πρέπει να επιτευχθεί ισορροπία μεταξύ του ενδιαφέροντος που 
παρουσιάζει η μεγαλύτερη διαφάνεια και άλλων παραγόντων όπως η 
προστασία των δημοσίων και ιδιωτικών συμφερόντων και το γεγονός ότι 
πρέπει να εξασφαλιστεί ότι οι εργασίες στο πλαίσιο των οργάνων θα 
μπορούν να διεξάγονται αποτελεσματικά και εντός των προθεσμιών. 
Πάνω σε αυτή τη βάση, η Επιτροπή συνέχισε την ανάλυση παρόμοιων 
πολιτικών που εφαρμόζουν άλλες διοικήσεις καθώς και των σχετικών 
διατάξεων που υπάρχουν σε κοινοτικό επίπεδο (βλ. επίσης την συγκριτική 
έκθεση που επισυνάπτεται στο COM(93) 191 τελικό). 
Η Επιτροπή πιστεύει ότι όταν επιτευχθεί συμφωνία μεταξύ των οργάνων 
σχετικά με τις βασικές αρχές και τις ελάχιστες προϋποθέσεις, θα πρέπει 
να εξετασθεί με ποια μορφή θα τεθούν σε εφαρμογή οι αρχές αυτές, θα 
πρέπει επίσης να εξετασθεί κατά πόσον είναι αναγκαία μία διαδικασία 
προσφυγής, πράγμα που ενδέχεται να καταστήσει απαραίτητη την αναθεώρηση 
της σχετικής κοινοτικής νομοθεσίας που αφορά την κατάταξη των εγγράφων 
και τους κανόνες που διέπουν τα απόρρητα έγγραφα. Εξάλλου, θα πρέπει να 
γίνουν ορισμένες μεταβολές διοικητικού και οργανωτικού χαρακτήρα εντός 
κάθε οργάνου, θα χρειασθεί επίσης λεπτομερής ενημέρωση του προσωπικού 
σχετικά με την πολιτική αυτή. 
Στη συνέχεια των συζητήσεων αυτών, η Επιτροπή μελετά τις αναγκαίες 
βασικές αρχές και προϋποθέσεις που θα επιτρέπουν την πρόσβαση σε 
έγγραφα, ενόψει περαιτέρω συζητήσεων με τα άλλα όργανα. Τα επιπλέον 
αυτά στοιχεία περιλαμβάνονται στο παράρτημα II. 
4. Σχέσεις με το ευρύ κοινό 
Η Επιτροπή έχει επίγνωση του γεγονότος ότι η διαδικασία της ευρωπαϊκής 
ολοκλήρωσης και, ειδικότερα, η εφαρμογή της συνθήκης για την Ευρωπαϊκή 
Ένωση, καθώς και η περαιτέρω διεύρυνση της Κοινότητας θα επιτύχουν 
μόνο εφόσον έχουν την υποστήριξη των πολιτών της Ευρώπης. 
Τα κράτη μέλη διαδραματίζουν σημαντικό ρόλο στην Κοινότητα δεδομένου 
ότι θέτουν σε εφαρμογή την κοινοτική πολιτική. Για τον λόγο αυτό, η 
Επιτροπή καλεί τα κράτη μέλη να προβούν σε περαιτέρω ενέργειες για να 
βελτιώσουν τη διαφάνεια σε εθνικό επίπεδο κατά την εφαρμογή των 
πολιτικών της Κοινότητας. 
Η ίδια η Επιτροπή πιστεύει ότι θα πρέπει, κατά προτεραιότητα, να εξηγεί 
σαφέστερα τις ενέργειες της και να παρέχει περισσότερες πληροφορίες 
σχετικά με τις εργασίες της Κοινότητας. Σχετικά με το θέμα αυτό, θεωρεί 
ότι εκείνο που είναι απαραίτητο δεν είναι τόσο η αύξηση της 
χρησιμοποίησης των υπαρχόντων μέσων, αλλά η εξεύρεση ενός καλύτερου 
τρόπου διαχείρισης των μέσων αυτών ώστε να μεταβιβάζουν μηνύματα σε 
συγκεκριμένο κοινό και να ενθαρρύνουν τον διάλογο και τη συμμετοχή του 
κοινού όσο το δυνατόν πιο αποτελεσματικά. Για τον λόγο αυτό η Επιτροπή 
έχει αρχίσει να εφαρμόζει μέτρα που αποσκοπούν στην αύξηση της 
διαφάνειας κατά τις σχέσεις της με το κοινό. Τα μέτρα αυτά αναφέρονται 
λεπτομερώς στο παράρτημα III. 
Λαμβάνοντας υπόψη τον τρόπο με τον οποίο οικοδομείται η Ευρωπαϊκή 
Κοινότητα, η Επιτροπή είναι της γνώμης ότι όλα τα σχετικά κοινοτικά 
όργανα, οι αρχές των κρατών μελών και άλλοι φορείς διαδραματίζουν 
κάποιο ρόλο στη διαδικασία βελτίωσης της διαφάνειας των κοινοτικών 
πολιτικών. Η διαφάνεια αυτή μπορεί να επιτευχθεί καλύτερα μέσω του 
συντονισμού των διαφόρων ενεργειών των διαφόρων αρχών και οργανισμών. 
Είναι απαραίτητο οι ενδιαφερόμενοι εταίροι να διαδραματίσουν τον ρόλο 
τους στον τομέα αυτό και να συνεργασθούν. 
Κατά συνέπεια, η Επιτροπή καλεί τα άλλα όργανα, τις εθνικές 
περιφερειακές και τοπικές αρχές καθώς και τους μη κυβερνητικούς 
οργανισμούς να συνεργασθούν για την επίτευξη των εν λόγω στόχων. Η 
Επιτροπή είναι της γνώμης ότι η πείρα που αποκτήθηκε κατά την 
ευαισθητοποίηση του κοινού όσον αφορά την ενιαία αγορά, θα μπορούσε να 
χρησιμοποιηθεί για να επιτευχθεί μεγαλύτερο άνοιγμα, με τον καθορισμό 
συγκεκριμένων στόχων και κατευθύνσεων. Συγκεκριμένα η Επιτροπή θα 
πρέπει να συνεργαστεί στενότερα επ'αυτών των θεμάτων με το Ευρωπαϊκό 
Κοινοβούλιο. 
Η Επιτροπή είναι διατεθειμένη να αναλάβει την πρωτοβουλία της 
διαμόρφωσης κοινών κατευθύνσεων γύρω από τις οποίες θα μπορούν να 
συγκεντρωθούν οι περαιτέρω δραστηριότητες των διαφόρων εταίρων. Μία 
συνεδρίαση στρογγυλής τραπέζης θα οργανωθεί για το σκοπό αυτό. 
Τα γραφεία των οργάνων στα κράτη μέλη θα μπορούσαν να παίξουν σημαντικό 
ρόλο στη διευκόλυνση της εφαρμογής των κοινών διευθετήσεων. Τα γραφεία 
αυτά μπορούν επίσης να αναλάβουν πρωτοβουλίες όσον αφορά την προώθηση 
περαιτέρω συνεργασίας με τοπικές και επαγγελματικές οργανώσεις που 
είναι διατεθειμένες να συνεργασθούν με σκοπό την μεγαλύτερη 
ευαισθητοποίηση του κοινού σχετικά με τις κοινοτικές πολιτικές. 
5. Τελικές παρατηρήσεις 
Η εφαρμογή μιας πολιτικής για τη διαφάνεια είναι σημαντική για όλα τα 
όργανα. Η Επιτροπή θα θεσπίσει τα μέτρα αυτά λαμβάνοντας υπόψη τις 
υπάρχουσες οικονομικές δυσκολίες, δεδομένου ότι είναι πιθανό να 
χρειασθούν επιπλέον πόροι. 
ΠΑΡΑΡΤΗΜΑ 
Κατάσταση ως προς την εκτέλεση των μέτρων σχετικά με 
την διαφάνεια και τις ομάδες συμφερόντων (Δεκέμβριος 1992) 
Ι. ΕΙΣΑΓΩΓΗ 
Στις 2 Δεκεμβρίου 1992, η Επιτροπή θέσπισε δυο συμπληρωματικές 
ανακοινώσεις, η πρώτη σχετικά με τη διαφάνεια και η δεύτερη σχετικά με 
τις ομάδες συμφερόντων. 
Στόχος της ανακοίνωσης σχετικά με τη διαφάνεια είναι να διευκολύνει μία 
πρώτη συζήτηση σχετικά με το πως μπορεί να συμβάλει η Επιτροπή στο να 
ανοιχθεί η Κοινότητα προς τα έξω. Για τον λόγο αυτό, απευθύνεται 
ειδικότερα σε εξωτερικά άτομα που παρακολουθούν από κοντά τις 
κοινοτικές υποθέσεις. 
Η ανακοίνωση σχετικά με τις ομάδες συμφερόντων αποσκοπεί να θέσει τις 
βάσεις για έναν ανοικτό και συγκροτημένο διάλογο μεταξύ της Επιτροπής 
και των ομάδων συμφερόντων. 
Έχει ήδη αρχίσει η εφαρμογή των μέτρων που προβλέπονται στις δύο αυτές 
ανακοινώσεις. Το παρόν παράρτημα παρέχει περαιτέρω στοιχεία σχετικά με 
την σημαντική πρόοδο που έχει ήδη επιτευχθεί. 
Μ· ΔΙΑΦΑΝΕΙΑ 
1. Όσον αφορά την ανακοίνωση σχετικά με την διαφάνεια στις εργασίες 
της Επιτροπής, έχουν διεξαχθεί ή διεξάγονται διάφορες ενέργειες: 
2. Τα ακόλουθα μέτρα έχουν ήδη υλοποιηθεί : 
δημοσίευση, σε εβδομαδιαία βάση, στην Επίσημη Εφημερίδα των 
καταλόγων των εγγράφων "COM" που αφορούν γενικά θέματα· 
καταχώρηση στην κατηγορία "COM" εγγράφων κοινού ενδιαφέροντος, 
αλλά πιο εξειδικευμένου χαρακτήρα, τα οποία μέχρι τώρα 
κατατάσσονταν στην κατηγορία "SEC" τα έγγραφα της οποίας δεν 
δημοσιεύονται συστηματικά, έτσι ώστε να διευρυνθεί η πρόσβαση 
στις πληροφορίες που περιέχονται στην τελευταία αυτή κατηγορία· 
δημοσίευση των προγραμμάτων εργασίας και του νομοθετικού 
προγράμματος στην Επίσημη Εφημερίδα, προκειμένου να καταστούν 
ευρύτερα γνωστές οι ενέργειες που προβλέπει η Επιτροπή· 
ένδειξη στο νομοθετικό πρόγραμμα των μελλοντικών προτάσεων οι 
οποίες, κατ'αρχήν, ενδέχεται να οδηγήσουν σε ευρύτερες 
συζητήσεις· 
δημοσίευση στο πλαίσιο του νομοθετικού προγράμματος του 
καταλόγου των θεμάτων επί των οποίων πρόκειται να δημοσιευθούν 
Λευκά ή Πράσινα βιβλία κατά το 1993· 
δημοσίευση στο νομοθετικό πρόγραμμα των πρωτοβουλιών στον τομέα 
της κωδικοποίησης της κοινοτικής νομοθεσίας· 
Ί-
θέσπιση εκ μέρους της Επιτροπής, την 5η Μαΐου 1993, ανακοίνωσης 
προς τα άλλα όργανα σχετικά με την "Πρόσβαση του κοινού στα 
έγγραφα των κοινοτικών οργάνων". 
προετοιμασία ενός διοργανικού καταλόγου που θα περιγράφει 
λεπτομερώς το οργανόγραμμα των οργάνων. 
3. Τέλος, όσον αφορά τη συμβολή στην προετοιμασία των αποφάσεων και 
των προτάσεων της Επιτροπής, και ειδικότερα τις διαβουλεύσεις με τα 
ενδιαφερόμενα μέρη, πρόκειται να ενισχυθεί η διαδικασία 
κοινοποίησης που προβλέπεται από την ανακοίνωση (που συνίσταται 
ιδίως στη δημοσίευση εκ μέρους της Επιτροπής, στη σειρά C της 
Επίσημης Εφημερίδας, μιας σύντομης περίληψης της πρωτοβουλίας, της 
προθεσμίας απάντησης...). 
4. Και άλλες ενέργειες διεξήχθησαν ή διεξάγονται από την Επιτροπή 
σχετικά με την διάδοση των πληροφοριών. Πράγματι, η Επιτροπή είχε 
αναλάβει τη δέσμευση να καταστήσει ευρύτερα γνωστές τις υπάρχουσες 
βάσεις δεδομένων, και ανέθεσε στις υπηρεσίες της να προτείνουν 
συγκεκριμένα μέτρα για την βελτίωση της διάδοσης των πληροφοριών. 
Οι ενεργείς που αναλήφθηκαν στον τομέα αυτό αφορούν: 
τη δημοσιότητα και την ευρύτερη διάδοση των υπαρχουσών βάσεων 
δεδομένων· 
τη βελτίωση του υπάρχοντος συστήματος αναμετάδοσης των 
πληροφοριών, και την καθημερινή διαβίβαση πληροφοριών στα 
γραφεία και σε ορισμένες εξωτερικές αντιπροσωπείες της 
Επιτροπής. 
Εξάλλου, έχουν ληφθεί μέτρα για να βελτιωθεί η διάθεση του μηνιαίου 
Δελτίου και της Γενικής Έκθεσης. Αυτά τα επίσημα έγγραφα αναφοράς, 
τα οποία δημοσιεύονται σε 9 γλώσσες, περιγράφουν κατά συστηματικό 
τρόπο τα διάφορα στάδια των διαδικασιών λήψης αποφάσεων σε σχέση με 
τους υπό προετοιμασία φακέλους, με αναφορές στις Ε.Ε, στα έγγραφα 
COM και σε άλλα δημόσια έγγραφα, και γενικά παρουσιάζουν το σύνολο 
των δραστηριοτήτων της Κοινότητας. 
5. Η Επιτροπή καθόρισε ένα πρόγραμμα ενοποίησης της νομοθεσίας των 
διαφόρων κοινοτικών μέτρων, και καλεί τα άλλα όργανα να 
συμμετάσχουν στη διαδικασία αυτή. Οι τομείς προτεραιότητας για την 
κωδικοποίηση βρίσκονται υπό συζήτηση. Αυτό θα επιτρέψει την 
εκτέλεση της υποχρέωσης που αναλήφθηκε στο Εδιμβούργο και θα 
υποδείξει τις προτεραιότητες που έχουν δοθεί στην κωδικοποίηση στο 
πλαίσιο του νομοθετικού προγράμματος της Επιτροπής για το 1993. Η 
Επιτροπή θα υποβάλει συγκεκριμένες προτάσεις στο Συμβούλιο και το 
Ευρωπαϊκό Κοινοβούλιο για μία εσπευσμένη διαδικασία έτσι ώστε να 
καταστεί δυνατή η ταχεία και αποτελεσματική θέσπιση των 
κωδικοποιημένων κοινοτικών πράξεων. 
6. Το προσωπικό της Επιτροπής ενημερώθηκε σχετικά με τα κύρια σημεία 
των δύο αυτών ανακοινώσεων. Εξάλλου, απεστάλη στα μέλη του 
προσωπικού ένα δελτίο διοικητικών πληροφοριών που υπενθύμιζε τα 
δικαιώματα και τις υποχρεώσεις τους δυνάμει του Κανονισμού 
Υπηρεσιακής Κατάστασης. 
Επίσης, διεξάγονται ενέργειες για την αποσαφήνιση των συμβάσεων που 
συνάπτει η Επιτροπή με το έκτακτο προσωπικό της έτσι ώστε να 
εξασφαλισθεί ότι οι συμβάσεις αυτές συμβιβάζονται με τις διατάξεις 
του Κανονισμού Υπηρεσιακής Κατάστασης. 
ϊ 
Δημιουργήθηκε επιτροπή που αποτελείται από τον γενικό γραμματέα της 
Επιτροπής και τους γενικούς διευθυντές των ενδιαφερόμενων 
υπηρεσιών, στην οποία ανατέθηκε η προετοιμασία της θέσης της 
Επιτροπής σχετικά με κάθε περίπτωση ενδεχόμενης σύγκρουσης 
συμφερόντων μεταξύ των δραστηριοτήτων που ασκεί ένα μέλος του 
προσωπικού αφού εγκαταλείψει την Επιτροπή και των καθηκόντων που 
ασκούσε όταν υπηρετούσε σε αυτήν (άρθρο 16 του Κανονισμού 
Υπηρεσιακής Κατάστασης). 
III. ΟΜΑΔΕΣ ΕΙΔΙΚΩΝ ΣΥΜΦΕΡΟΝΤΩΝ 
Όσον αφορά την ανακοίνωση σχετικά με τις ομάδες ειδικών συμφερόντων, 
έχουν ήδη πραγματοποιηθεί ορισμένες επαφές με τους ενδιαφερόμενους 
προκειμένου να διευκρινιστεί το περιεχόμενο της. Οι εκπρόσωποι των 
ομάδων αυτών έδειξαν ιδιαίτερο ενδιαφέρον για την ιδέα της 
αυτοδιαχείρισης που περιλαμβάνει τα τρία ακόλουθα στοιχεία: κατάρτιση 
κώδικα συμπεριφοράς από τις ομάδες αυτές (κερδοσκοπικού ή μη χαρακτήρα) 
που να πληρούν τα ελάχιστα κριτήρια που ορίζει η Επιτροπή, έναν 
κατάλογο για τους φορείς κερδοσκοπικού χαρακτήρα και, τέλος, την 
δημιουργία ενός ή περισσοτέρων οργανώσεων μέσω των οποίων οι ομάδες 
ειδικών συμφερόντων θα μπορούν να επικοινωνούν με την Επιτροπή. Ωστόσο, 
μέχρι σήμερα οι ομάδες δεν έχουν υλοποιήσει καμία από τις πρωτοβουλίες 
αυτές. 
Για να επιταχυνθεί η θέσπιση της πολιτικής της Επιτροπής σχετικά με τις 
ομάδες ειδικών συμφερόντων, η Επιτροπή θεωρεί αναγκαία την οργάνωση 
διαβουλεύσεων πριν από το καλοκαίρι για να παρουσιάσει τις 
κατευθυντήριες ενέργειες της και να καλέσει εκ νέου τον ιδιωτικό τομέα 
να αναλάβει τις κατάλληλες πρωτοβουλίες. 
Εξάλλου, πρέπει να σημειωθεί ότι το Ευρωπαϊκό Κοινοβούλιο επανεξετάζει 
τις σχέσεις του με τις ομάδες ειδικών συμφερόντων. Σε γενικές γραμμές, 
η Επιτροπή προτίθεται να συνεργασθεί στενά με το Ευρωπαϊκό Κοινοβούλιο 
σχετικά με το θέμα αυτό. 
Προβλέπεται η σύσταση κοινής βάσεως δεδομένων για τα δύο όργανα η οποία 
θα περιλαμβάνει το σύνολο των διαθέσιμων πληροφοριών σχετικά με τις 
ομάδες ειδικών συμφερόντων που έχουν σχέσεις με τα όργανα αυτά (μετά 
από πολιτική δέσμευση που ανέλαβαν οι πρόεδροι των δύο οργάνων). 0 
ορισμός του σχεδίου αυτού έχει ήδη πραγματοποιηθεί από τις υπηρεσίες 
της Επιτροπής ενόψει της ολοκλήρωσης του. Η εν λόγω βάση δεδομένων θα 
είναι αντοιχτή όχι μόνον στα όργανα αλλά και στο ευρύ κοινό, ενώ κάθε 
όργανο θα μπορεί να χρησιμοποιεί τα δεδομένα αυτά για διαφορετικούς 
σκοπούς. 
Για το λόγο αυτό, είναι σκόπιμο να τονιστεί ότι η Επιτροπή καταρτίζει, 
για λογαριασμό της, έναν ενιαίο κατάλογο του συνόλου των οργανώσεων μη 
κερδοσκοπικού χαρακτήρα. Η καταχώρηση στον κατάλογο δεν αποτελεί σε 
καμμία περίπτωση επίσημη αναγνώριση από την Επιτροπή, ούτε συνεπάγεται 
χορήγηση άλλων προνομίων, όπως προτιμησιακή πρόσβαση στις πληροφορίες, 
στα κτίρια κ.λπ, δεδομένου ότι ο βασικός στόχος συνίσταται στην 
απόκτηση ενός μέσου διαφάνειας το οποίο να βρίσκεται στη διάθεση όλων 
των ενδιαφερομένων. Κατά συνέπεια, δεν πρόκειται για έναν τρόπο 
αναγνώρισης εκ μέρους της Επιτροπής. 
1 
Παράρτημα 2 
ΠΡΟΣΒΑΣΗ ΣΕ ΕΓΓΡΑΦΑ 
Η ανακοίνωση της Επιτροπής της 5ης Μαίου (COM(93) 191 τελικό) ανέφερε 
τις βασικές αρχές για την πρόσβαση σε έγγραφα, τηρουμένων των 
υπαρχουσών απαιτήσεων που προκύπτουν από τη Συνθήκη και τις σχετικές 
Πράξεις. 
Το παρόν παράρτημα περιέχει περαιτέρω ανάλυση των εν λόγω βασικών αρχών 
τις οποίες προτείνει η Επιτροπή ως βάση συζητήσεων με τα άλλα όργανα. 
1. Ορισμός ενός εγγράφου 
Ο ορισμός ενός εγγράφου έχει ουσιαστική σημασία για την πολιτική αυτή. 
Η Επιτροπή ορίζει ένα έγγραφο ως ένα γραπτό κείμενο ή άλλο υλικό που 
περιλαμβάνει υπάρχοντα δεδομένα τα οποία κατέχει ένα όργανο ή ένα 
αναγνωρισμένο τμήμα ενός οργάνου. 
2. Συγκεκριμένο αίτημα από το κοινό 
Η πρόσβαση σε έγγραφα θα πρέπει να παρέχεται μετά από συγκεκριμένο 
γραπτό αίτημα εκ μέρους του κοινού, σε μία από τις επίσημες γλώσσες της 
Κοινότητας. Κατά συνέπεια, τα όργανα θα πρέπει να εξετάζουν κάθε τέτοιο 
αίτημα, και να αποφασίζουν ποιο ενδεχομένως, από τα έγγραφα που έχουν 
στην κατοχή ανταποκρίνεται καλύτερα στις απαιτήσεις του αιτούντος. 
3. Χρονικές προθεσμίες 
Η απάντηση στο αίτημα για πληροφορίες θα πρέπει να δίνεται το ταχύτερο 
δυνατόν και, κατά γενικό κανόνα, εντός προθεσμίας ενός μηνός. Η 
προθεσμία θα μπορεί να επεκταθεί κατά ακόμα τέσσερις βδομάδες αν είναι 
αναγκαίο να πραγματοποιηθούν διαβουλεύσεις, για παράδειγμα με αρχές των 
κρατών μελών, άλλα όργανα, τρίτες χώρες, άλλους εταίρους ή διεθνείς 
οργανισμούς. Αν ένα έγγραφο δεν έχει ακόμα ανευρεθεί, ή αν δεν έχει 
δοθεί ακόμα άδεια από άλλον εταίρο για την παροχή των πληροφοριών τη 
στιγμή που λήγει η προθεσμία, το ενδιαφερόμενο όργανο πρέπει να 
αποστείλει ενδιάμεση απάντηση. 
Afi 
4. Δυνατότητα πρόσβασης σε έγγραφα 
Στην ανακοίνωση της σχετικά με την "Πρόσβαση του κοινού στα έγγραφα των 
κοινοτικών οργάνων" (COM (93) 191 τελικό), η Επιτροπή πρότεινε να 
επιτρέπεται η πρόσβαση στα έγγραφα με ορισμένες εξαιρέσεις. 
Κάθε όργανο θα εξετάζει κάθε αίτημα ξεχωριστά και θα αποφασίζει αν ένα 
έγγραφο μπορεί να διατεθεί ή όχι στο κοινό. Αν το αίτημα αφορά 
εμπιστευτικό έγγραφο, το όργανο θα εξετάζει αν πρέπει να διατηρηθεί η 
διαβάθμιση ασφαλείας του. Σύμφωνα με τις ισχύουσες πρακτικές, κάθε 
όργανο αναθεωρεί συστηματικά την κατάταξη των εγγράφων ανάλογα με τη 
διαβάθμιση ασφαλείας. 
Ένα αίτημα για έγγραφο πρέπει να απορρίπτεται, όπου αυτό επιβάλλεται 
προκειμένου να διασφαλισθούν : 
το δημόσιο συμφέρον ( δημόσια ασφάλεια, διεθνείς σχέσεις, 
νομισματική σταθερότητα, δικαστικές διαδικασίες, επιθεωρήσεις και 
έρευνες)· 
το εμπορικό, βιομηχανικό και χρηματοοικονομικό απόρρητο, 
συμπεριλαμβανομένης της πνευματικής ιδιοκτησίας· 
η προστασία της ιδιωτικής ζωής· 
- τα αρχεία των χρηματοοικονομικών οργανισμών· 
τα οικονομικά συμφέροντα της Κοινότητας· 
Τα έγγραφα που περιέχουν, ιδίως, προσωπικές απόψεις του προσωπικού 
ή/και τα οποία προορίζονται για εσωτερικές συνεδριάσεις, όπως οι 
απόψεις των υπηρεσιών, εξαιρούνται από την διαδικασία πρόσβασης. Όταν 
ληφθεί η απόφαση, το όργανο μπορεί να επιτρέψει την πρόσβαση στα 
προπαρασκευαστικά έγγραφα που συνδέονται με την εν λόγω απόφαση. 
Ένα όργανο μπορεί επίσης να απορρίψει ένα αίτημα το οποίο θεωρεί 
παράλογο, π. χ. σε περίπτωση που το αίτημα θα μείωνε την 
αποτελεσματικότητα και θα εμπόδιζε την καλή λειτουργία του οργάνου. 
5. Έγγραφα που περιέχουν πληροφορίες από δευτερεύουσα πηγή 
Βάσει των ισχυόντων κανόνων, ένα εμπιστευτικό έγγραφο που λαμβάνεται 
από ένα κράτος μέλος ή όργανο της Κοινότητας διατηρεί την διαβάθμιση 
ασφαλείας του. Το όργανο δίνει στα έγγραφα που προέρχονται από άλλες 
πηγές, εφόσον είναι αναγκαίο, την κατάλληλη διαβάθμιση ασφαλείας. Τα 
αιτήματα για πρόσβαση σε τέτοια έγγραφα πρέπει να παραπέμπονται στο 
όργανο προέλευσης. 
Τα έγγραφα που συντάσσονται από ένα από τα κοινοτικά όργανα συχνά 
περιέχουν πληροφορίες που προέρχονται από τα κράτη μέλη ή τα κοινοτικά 
όργανα, και ορισμένες από τις πληροφορίες αυτές ενδέχεται να είναι 
εμπιστευτικές. Επί του παρόντος, ο συντάκτης του εγγράφου ενός οργάνου 
αποφασίζει σχετικά με τη διαβάθμιση ασφαλείας του εγγράφου του. Κατά 
τον καθορισμό της διαβάθμισης ασφαλείας ο συντάκτης μπορεί να 
παρακάμψει τη διαβάθμιση ασφαλείας της δευτερεύουσας πηγής αν οι 
πληροφορίες αυτές δεν προέρχονται από την ενδιαφερόμενη δευτερεύουσα 
πηγή, αν οι πληροφορίες είναι ήδη ευρέως γνωστές ή/και αν η 
δευτερεύουσα πηγή συμφωνεί με την αλλαγή της διαβάθμισης ασφαλείας. 
Η υπάρχουσα κοινοτική πολιτική στον τομέα αυτό, όπως αναφέρεται 
ανωτέρω, φαίνεται να είναι κατάλληλη και θα πρέπει συνεπώς να 
συνεχιστέ ί. 
14 
6. Γλώσσες 
Η απάντηση πρέπει να δίνεται στην γλώσσα που χρησιμοποίησε ο αιτών 
εφόσον πρόκειται για μία από τις επίσημες γλώσσες της Κοινότητας. Τα 
έγγραφα που έχουν συνταχθεί από το όργανο θα παρέχονται στη γλώσσα στην 
οποία ζητούνται. Αλλα έγγραφα, τα οποία έχουν συνταχθεί κατά παραγγελία 
του οργάνου, όπως π.χ. μελέτες, θα παρέχονται στη γλώσσα στην οποία 
υπάρχουν, θα λαμβάνεται υπόψη, στο μέτρο δυνατού η προτίμηση του 
αιτούντος. 
7. Κόστος 
Κάθε όργανο μπορεί να παρέχει έγγραφα επί πληρωμή αλλά το ποσό δεν 
πρέπει να υπερβαίνει ένα λογικό όριο. Κάθε όργανο θα εξετάσει περαιτέρω 
το θέμα αυτό· για παράδειγμα, περιπτώσεις κατά τις οποίες τα ποσά είναι 
μικρά και οι δαπάνες για την είσπραξη τους ενδέχεται να είναι 
ανώτερες από τα έσοδα που αντιπροσωπεύουν. 
θ. Τρόπος διάθεσης των εγγράφων 
Τα όργανα θα πρέπει να παρέχουν τις πληροφορίες είτε αποστέλλοντας ένα 
πλήρες αντίγραφο, είτε επιτρέποντας προσωπική εξέταση, ή αποστέλλοντας 
περίληψη ή απόσπασμα του εγγράφου, οι προτιμήσεις του αιτούντος θα 
πρέπει να λαμβάνονται υπόψη όταν αποφασίζεται από τις μεθόδους αυτές 
είναι η πλέον κατάλληλη. 
9. Επιτροπές 
Κατά την εκτέλεση των καθηκόντων τους, η Επιτροπή και τα άλλα όργανα 
επικουρούνται από ορισμένες επιτροπές. Κάθε όργανο θα μπορεί, ανάλογα 
με την περίπτωση, να καταρτίσει κατάλογο των επιτροπών στις οποίες 
επιτρέπεται, κατόπιν αιτήσεως, πρόσβαση στα έγγραφα, με την επιφύλαξη 
των εξαιρέσεων που αναφέρονται ανωτέρω. 
10. Βάσεις δεδομένων 
Οι πληροφορίες που περιέχονται σε βάσεις δεδομένων μπορούν να διατεθούν 
υπό τον όρο ότι το αίτημα δεν απαιτεί την δημιουργία νέων προγραμμάτων 
υπολογιστών για τη διαλογή των δεδομένων και ότι οι υπάρχουσες 
πληροφορίες μπορούν να παρασχεθούν με τις συνήθεις διαδικασίες. Αυτό 
δεν θα έχει επίπτωση στις πληροφορίες που ήδη παρέχονται επί πληρωμή. 
11. Οργανωτικά θέματα 
Στο πλαίσιο των περαιτέρω εξελίξεων, θα πρέπει να ληφθούν ορισμένες 
αποφάσεις σχετικά με τον τρόπο με τον οποίο τα όργανα θα χειριστούν την 
πολιτική αυτή (έξοδα, αμοιβές, οργάνωση, διοίκηση, δημιουργία 
αναγνωστηρ ίων ...). 
41 
Παράρτημα 3 
Διαφάνεια σε σχέση με το ευρύ κοινό 
Η Επιτροπή θα λάβει τα ακόλουθα συμπληρωματικά μέτρα προκειμένου να 
βοηθήσει το κοινό να κατανοήσει καλύτερα τις εργασίες της. Στόχος δεν 
είναι μόνον να διατεθούν περισσότερες πληροφορίες, αλλά να διατεθούν 
κατά τρόπον ώστε η πρόσβαση σε αυτές να είναι εύκολη, όταν και όπου 
χρειάζεται. 
Τα ακόλουθα στοιχεία που αφορούν θέματα διαφάνειας τα οποία έχουν άμεση 
ή έμμεση σχέση με το ευρύ κοινό, αντιπροσωπεύουν μία ενίσχυση της 
πολιτικής που εφαρμόζεται από την Επιτροπή. 
Σχέσεις με τα μέσα ενημέρωσης 
Οι καλές σχέσεις με τα μέσα ενημέρωσης αποτελούν τον πρώτο ουσιαστικό 
παράγοντα. Στη σημερινή Ευρώπη, και δεδομένης της θέσης της Κοινότητας 
στον κόσμο, τούτο απαιτεί την ύπαρξη μιας επαγγελματικής υπηρεσίας 
τύπου η οποία να λειτουργεί επί εικοσιτετράωρης βάσης. Η Επιτροπή θα 
παράσχει τους πόρους και τα μέσα που χρειάζονται για να είναι δυνατή η 
συνεχής πρόσβαση σε πληροφορίες εκ μέρους των εφημερίδων, του 
ραδιοφώνου και της τηλεόρασης. 
1Τ> 
- 2 -
Προσωπική επαφή 
Αν και τα μέσα ενημέρωσης θα εξακολουθήσουν να αποτελούν τον βασικό 
δίαυλο επικοινωνίας μεταξύ της Κοινότητας και των πολιτών της, η 
Επιτροπή πρέπει επίσης να είναι σε θέση να απαντά γρήγορα και 
αποτελεσματικά σε ερωτήσεις κάθε είδους από μεμονωμένα άτομα. Σε 
επίπεδο διαχείρισης, δίνεται προτεραιότητα στη βελτίωση των 
τηλεφωνικών, ταχυδρομικών και προσωπικών επαφών μεταξύ των πολιτών και 
της Επιτροπής, συμπεριλαμβανομένων βεβαίως, των επαφών με τις υπηρεσίες 
της Επιτροπής και με τα γραφεία της Επιτροπής στα κράτη μέλη. 
Οι δημόσιες βάσεις της Κοινότητας θα διαδοθούν ευρύτερα και θα γίνει 
ευκολότερη η χρήση τους. θα αναπτυχθεί η χρήση συστημάτων που 
απευθύνονται στο ευρύ κοινό (π.χ. MINITEL, ΒΤΧ ...) έτσι ώστε να 
διευκολυνθεί η πρόσβαση σε υπηρεσίες πληροφοριών όπως ο ηλεκτρονικός 
κατάλογος της Υπηρεσίας Επισήμων Εκδόσεων των Ευρωπαϊκών Κοινοτήτων. 
Μόλις συμφωνηθεί μία νέα προσέγγιση όσον αφορά τις σχέσεις με τον τύπο 
και το κοινό, θα ληφθούν μέτρα για την διάδοση της σε ολόκληρη την 
Κοινότητα. 
Κατάρτιση και εικόνα 
Η Επιτροπή λαμβάνει μέτρα για να εξασφαλίσει ενεργά ότι η διαφάνεια και 
η σημασία της επικοινωνίας με τους πολίτες της Κοινότητας θα 
αποτελέσουν μέρος της προσέγγισης της ως προς την πολιτική και τη 
διαχείριση. Οι πρωτοβουλίες αυτές θα περιλαμβάνουν ειδική κατάρτιση του 
προσωπικού και επανεξέταση των πληροφοριών και των άλλων δημοσιεύσεων. 
/)/ι 
- 3 -
Δίκτυα 
Ακόμα και με μία δυναμική >iu.i t,,i..i ; ». AHU ι ι ^Γ, <r :.,.'J , , .«ι, ί-„^« ^ψ^Γ1 t ι .„ 
σχέσεις με τον τύπο και το κοινό για να μπορέσει η Επιτροπή να 
αποκτήσει την ικανότητα να επικοινωνεί με τους πολίτες της Κοινότητας 
σε περιφερειακή βάση θα είναι αναγκαίο να στηριχθεί πάνω στην υπάρχουσα 
πείρα σχετικά με τα δίκτυα πληροφόρησης. Στην πείρα αυτή στηρίχθηκε, 
για παράδειγμα, το σχέδιο για τα "Euro info Centres" που παρέχουν στις 
επιχειρήσεις πληροφορίες σχετικά με την Κοινότητα. 
Τα γραφεία της Επιτροπής θα παίξουν σημαντικότατο ρόλο στην προώθηση 
περαιτέρω επαφών με τοπικές και επαγγελματικές οργανώσεις που είναι 
διατεθειμένες να συνεργασθούν με την Επιτροπή με σκοπό να καταστεί 
ευρύτερα γνωστό τί σημαίνει η Κοινότητα και πώς λειτουργεί. Η Επιτροπή 
λαμβάνει μέτρα για την ενίσχυση του εσωτερικού συντονισμού της 
διοίκησης της και την επέκταση τέτοιων πρωτοβουλιών. 
Αξιολόγηση 
Η πλήρης χρήση μέσων όπως το Ευρωβαρόμετρο θα διευκολύνει την 
αξιολόγηση σχετικά με την αποτελεσματικότητα και την ανάλυση 
κόστους/αποτελέσματος των δραστηριοτήτων πληροφόρησης και επικοινωνίας. 
Κατ'αυτόν τον τρόπο, θα παρασχεθούν σαφείς ενδείξεις σχετικά με την 
αποτελεσματικότητα των πρωτοβουλιών της Επιτροπής και άλλων φορέων οι 
οποίες αποσκοπούν να φέρουν την Κοινότητα κοντά στους πολίτες της. 
4 S 

ISSN 0254-1483 
COM(93)258 τελικό 
ΕΓΓΡΑΦΑ 
6R οι 
Αρη», καταλόγου : CB-CO-93-290-GR-C 
ISBN 92-77-56503-9 
Υπηρεσία Επισήμων Εκδόσεων ίων Ευρωπαϊκών Κοινοτήτων 
L-2985 Luxembourg